62021CO0659_INF
Rješenje Suda (osmo vijeće) od 30. ožujka 2022. –Orbest
(predmet C-659/21)
„Zahtjev za prethodnu odluku – Članak 99. Poslovnika Suda – Zračni promet – Uredba (EZ) br. 261/2004 – Opća pravila odštete i pomoći putnicima u slučaju otkazivanja ili dužeg kašnjenja leta – Članak 5. stavak 3. – Oslobođenje od obveze isplate odštete – Pojam ‚izvanredne okolnosti’ – Tehnički kvar na zrakoplovu koji je uzrokovao sudar vozila za catering koje pripada trećoj strani s tim zrakoplovom parkiranim u zračnoj luci”
Promet – Zračni promet – Uredba br. 261/2004 – Odšteta i pomoć putnicima – Otkazivanje ili dulje kašnjenje leta – Oslobođenje od obveze isplate odštete – Uvjet – Izvanredne okolnosti – Pojam – Tehnički kvar na zrakoplovu parkiranom u zračnoj luci koji je uzrokovao sudar vozila za catering koje pripada trećoj strani s tim zrakoplovom – Uključenost – Razumne mjere koje je zračni prijevoznik donio kako bi izbjegao otkazivanje ili dulje kašnjenje – Preusmjeravanje putnika – Uvjeti – Ocjena nacionalnog suda
(Uredba Europskog parlamenta i Vijeća br. 261/2004, uv. izj. 1., 14. i 15. i čl. 5. st. 3.)
(t. 20.-27. i izreka)
Izreka
Članak 5. stavak 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta te o stavljanju izvan snage Uredbe (EEZ) br. 295/91 treba tumačiti na način da tehnički kvar na zrakoplovu koji je uzrokovao sudar vozila za catering koje pripada trećoj strani s tim zrakoplovom parkiranim u zračnoj luci, može ulaziti u područje primjene pojma „izvanredne okolnosti” u smislu te odredbe.